1. travnja
1945. - američka vojska iskrcala se na japanskom otoku Okinawa
Američka kopnena vojska i marinci iskrcali se na japanskom otoku Okinawa 1. travnja 1945. američka kopnena vojska i marinci iskrcali su se na japanskom otoku Okinawa. Najveća mornarička flota u Drugom svjetskom ratu okupila se u Pacifiku, kako bi dala potporu ovoj invaziji. Okinawa je izabrana jer je bila dobro mjesto na kojem se može uspostaviti baza za zrakoplove koji bi mogli napasti japanske otoke. Ratni brodovi na Okinawi također su omogućili pomorskim savezničkim snagama da presjeku pomorsku komunikaciju između Japana i njihovih baza u jugoistočnoj Aziji. Amerikanci su očekivali žestoki otpor od strane japanskih snaga koje su branile otok, što se i dogodilo. Otpor je napokon slomljen skoro tri mjeseca nakon početka bitke za Okinawu. Bila je to jedna od najkrvavijih bitki Drugog svjetskog rata. Američka je vojska izgubila oko dvanaest tisuća vojnika, dok ih je skoro 37 tisuća ranjeno. S druge strane, japanski su se gubitci popeli na čak 110 tisuća vojnika.